Leon Retief het grootgeword in Wepener in die Vrystaat en word nog elke jaar groter. Hy het by Kovsies studeer en na ŉ kortstondige navorsingsloopbaan in biochemie het hy oorgeslaan na medisyne en gespesialiseer in narkose. Hy word narkotiseur by ‘n hospitaal in Durbanville. Hy werk die afgelope twee jaar in Moose Jaw, ‘n dorp in die Kanadese prêrie. Hy glo hy weet niks van die letterkunde af nie, maar hy het ‘n groot passie vir gedigte. Ander belangstellings is evolusie, opera/lieder en motorsport. Hy is getroud met Lesli, hulle oudste dogter Liezl is in 2001 oorlede en hul jongste dogter Lenore woon in Johannesburg.
Die gedig Drowning water is werklik baie mooi. Maar wat ‘n vreemde gesiggie het die digter tog nie! Hy lyk na ‘n kruis tussen Uys Krige en stok-ou visserman van die Weskus!
Leon, is dit jy wat altyd die mediese rubrieke vir Die Burger geskryf het? Het dit altyd prikkelende leesstof gevind.
Hallo Pieter, As jy die “Wetenskap Vandag” rubrieke bedoel, jip, ek het bydraes gelewer. Bly dat jy dit interessant gevind het.
Lekker verrassing om jou op Versindaba raak te lees, Leon! Ek onthou ‘n stuk wat jy geskryf het oor liefde as ‘n toestand van hormonale wanbalans. Het jy dit nog? Hoekom sit jy dit nie as ‘n blog op vir almal wat dit nog nie gelees het nie?
Ummmm… liefde is darem nie ‘n hormonale wanbalans nie Pieter, ek het geskryf oor die rol wat oksitosien speel in menslike gedrag, liefde en moederliefde – doodgewone neurochemiese verskynsels. Ek het nie meer die stuk nie. Groete